Unionin yleisen tuomioistuimen tuomio 25.9.2024 – Herbert Smith Freehills v. komissio
(Asia T-570/22)1
Asiakirjoihin tutustuminen – Asetus (EY) N:o 1049/2001 – Kansanterveys – Delegoitu direktiivi (EU) 2022/2100 – Kuumennettavia tupakkatuotteita koskevien tiettyjen vapautusten lopettaminen – Valmisteluasiakirjat – Tietokannat – Asetuksen N:o 1049/2001 2 artiklan 3 kohta – Toimielimen hallussa olevat asiakirjat – Ilmoitus siitä, ettei asiakirjoja ole olemassa – Laillisuusolettama
Oikeudenkäyntikieli: englanti
Asianosaiset
Kantaja: Herbert Smith Freehills LLP (Bryssel, Belgia) (edustaja: asianajaja P. Wytinck)
Vastaaja: Euroopan komissio (asiamiehet: A. Spina, F. van Schaik ja M. Burón Pérez)
Oikeudenkäynnin kohde
Kantaja vaatii SEUT 263 perustuvalla kanteellaan yleistä tuomioistuinta kumoamaan komission 3.7.2022 tekemän päätöksen C(2022) 4816 final, joka on tehty Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049 (EYVL 2001, L 145, s. 43) täytäntöönpanosääntöjen 4 artiklan perusteella.
Tuomiolauselma
Komission 3.7.2022 tekemä päätös C(2022) 4816 final kumotaan niiltä osin kuin siinä evätään mahdollisuus tutustua tietoihin, jotka ovat peräisin Euromonitor-tietokannasta.
Kanne hylätään muilta osin.
Euroopan komissio ja Herbert Smith Freehills LLP vastaavat omista oikeudenkäyntikuluistaan.
____________
1 EUVL C 451, 28.11.2022.